**Татар Димскәе авыл җирлеге Советының**

**2018 нче елга отчет доклады.**

**Хөрмәтле \_\_\_\_\_\_\_\_\_\_\_\_\_\_\_\_\_\_!**

**Хөрмәтле халык депутатлары!**

**Хөрмәтле авылдашлар!**

 Сезне Татар Димскәе авыл җирлегенең 2018 хезмәт елындагы эшчәнлегенә анализ ясап таныштырып үтәргә рөхсәт итегез. Җирле үзидарә Советы үзенең эшен Россия Федерациясенең №131 нче “Жирле үзидарәләр оештыруның гомуми принциплары”, Татар Димскәе авылы җирлеге Уставы нигезендә алып бара. Социаль–көнкүреш проблемаларын, экономик яктан туган сорауларны тормышка ашыру, тирә-якны яшелләндерү, сәламәтләндерү, өмәләр һәм бәйрәмнәрне оешкан төстә уздыру – болар барысы да авыл җирлеге Советы аша уза. Авыл җирлеге Советында бүгенге көндә халык сайлап куйган 7 депутат эшли. Болар: Фахриев Шамил Адисунович, Манасыпов Ринат Рифкатович, Галлямов Ринат Канафиевич, Ишков Игорь Борисович, Загиров Марат Магсумович, Зайров Марсель Азатович һәм Калимуллин Айрат Әсхәтович.

2018 елда Татар Димскәе җирлеге Советы барлыгы 11 сессия уздырылды :

 Сессияләрдә:

* төрле положениеләр;
* бюджет үтәлеше, үзгәрешләр, алдагы елга бюджет кабул итү;
* уставка үзгәрешләр кертү;
* җир һәм милек өчен салымнар карарларын кабул итү кебек сораулар каралды.

**Гражданнарның мөрәҗәгатьләре**

 Гражданнарның мөрәҗәгатьләре белән эшләү авыл җирлеге Советының мөһим конституцион хокук бурычларын башкару булып тора.

Налогларга, пай җирләренә кагылышлы, чүп түгү, ут янмау, су булмау кебек сораулар гел булып торды.

**2018 елгы планда 6 млн. 126  мең 754 сум 74 тиен налог җыю каралган иде,**

**үтәлеш 5 млн. 648 мен 910 сум 70 тиен. Бу 92% була.**

Болар эчендә - **НДФЛ** (физик затлардан тотып калына торган налог):

 **план- 56 мең, үтәлеш -60 мең 272 сум 17 тиен. Бу 108%**

* **Милек налогы: план – 37 мең, үтәлеш – 45 мең 161 сум. Бу 122%**
* **Җир налогы: план – 3 млн.825 мең, үтәлеш –3 млн.261 мең 540 сум. 85%**

Халык саны (кеше)

|  |  |  |  |  |
| --- | --- | --- | --- | --- |
|  | 01.01.2016 | 01.01.2017 | 01.01.2018 | 01.01.2019 |
| Димскәй | 640 | 623 | 606 | 580 |
| Райлан | 54 | 50 | 46 | 45 |
| Суык-Чишмә | 87 | 87 | 80 | 85 |
| Сула | 1 | 1 | 0 | 0 |
| Барлыгы | 782 | 761 | 732 | 710 |

 Татар Димскәе авыл җирлеге 4 авылны берләштерә: Татар Димскәе, Райлан, Суык-Чишмә һәм Сула авыллары. **Барлыгы дачниклар белэн 315 хуҗалык, пропискада 710 кеше**. Авылда яшәүчеләр 462 - кеше исэплэнэ, яртысы **өлкән яшьтәгеләр.**

 **2018 елда 4 бала туды, 15 кеше вафат булды.**

|  |  |  |  |  |  |
| --- | --- | --- | --- | --- | --- |
| Поголовье | на 01.01.2016 | на 01.01.2017 | на 01.01.2018 | на 01.01.2019 | +/- к 01.01.2018 |
| КРС – всего | 99 | 107 | 93 | 91 | -2 |
| коровы | 45 | 53 | 44 | 45 | +1 |
| овцы | 201 | 169 | 128 | 118 | -10 |
| козы | 56 | 55 | 33 | 41 | +8 |
| свиньи | 3 | - | 9 | 6 | -3 |
| кролики | 74 | 92 | 91 | 93 | +2 |
| лошади | 2 | 3 | 3 | 3 | - |
| пчелосемьи | 217 | 211 | 189 | 203 | +14 |
| птица  | 964 | 1050 | 849 | 809 | -40 |

 Хуҗалыкларда барлыгы **91 баш эре мөгезле терлек**, шуларның **45 башы - савым сыеры**; **159 баш сарык-кәҗә, 3 баш ат асрала.**

 Хужалыклардагы мал башы кимуне: сөт бәясе елдан ел арзанлануы, авыл халкынын картаюы, яшьләрнең эш булмайча шәһәргә, геофизика партияләренә китүе белән дә аңлатыла. Авыл кешесе бер тапкыр малын бетерсә, икенче ул беркайчанда яңадан мал асрамаячак, бу аянычлы факт.

 Елга ике тапкыр ветеринарлар тарафыннан эре мөгезле терлекләрдән кан алу һәм кайбер төр чирләргә каршы вакцинация ясау оештырылды.

 Сыерларның баш санын саклап калу өчен узган елда да, Татарстан Республикасы министрлар кабинеты карары нигезендә, һәр савым сыерына 2000 сум, савым кәҗәсенә 500 сум исәбеннән субсидия бирелде.

 Эшмәкәр Булгакова Диана Ринатовна үзенең фермасында эре мөгезле терлек: откорма, савым сыерлары асрый. Әлеге хуҗалыкта 6100 кг ит, 60 тонна сөт җитештерелде.

 Шулай ук Сардин Виталий Райланда урнашкан фермада савым сыерлары, откорма үгезләре үрчетү белән шөгелләнә. Ул 2018 елны 3 миллион сумлык грандка ия булды. Шушы гранд акчаларын яшь таналар һәм буаз таналар алуга тотты. Бүгенгесе көндә хуҗалыкта барлыгы 35 баш эре мөгезле терлек хисаплана.

 Татарстан Республикасы программасы ярдәме белән эре мәгезле терлекләрне арттыру максатыннан мини-ферма тозуче авылдашлар Сатторов Яндаш һәм Хайбуллин Фанис хуҗалыклары яхшы гына эшләп киләләр.

 Безнең авыл җирлегендә 2300,4 гектар пай җире һәм 1142,6 гектар дәүләт чәчү җирләре бар. Пай җирләрендә ООО “Агропродукт” оешмасы, дәүләт карамагындагы җирләрдә ООО “КХП №2” җәмгыяте эшләде.

**Татар Димскәе авыл җирлегендә мәктәп һәм балалар бакчасы**

2018 елда безнең мәктәп һәм балалар бакчасы берләштерелде.

Мәктәптә бүгенге көндә 36 укучы укый, 11 укытучы, 6 техник хезмәткәр эшли.

Балалар бакчасына 16 бала йөри, узган елга караганда 4 балага артыграк.

**Медицина**

Кеше өчен иң зур байлык – сәламәтлек, Димскәй фельдшер-акушерлык пункты иң кирәк учреждение дисәк тә, бүгенге көндә ФАП безнең иң “авырткан урыныбыз”. Үзебезнең фельдшер пенсиягә китү, монда яшәп эшләргә теләүче медик булмау сәбәпле медпункт атнага өч кенә көн ачыла. Дүшәнме, чәршәбме һәм җомга көннәрендә обедка кадәр шәһәрдән 2 фельдшер килеп йөри.

**Сәүдә эше**

Бүгенге көндә халыкка Нур һэм Дим кибете хезмәт күрсәтә. Икесе дә – шәхси кибетләр. Алар халыкны көндәлек кирәк булган товарлар белән тәэмин итеп торалар. Райлан белән Суык-Чишмәгә атнага бер тапкыр Бөгелмәдән автолавка килә.

**Элемтә бүлеге**

Татарстан Почтасының Димскәй булеге бүгенге көндә уз вазифаларын үтәп, яхшы гына эшләп килә. Газета-журналлар, пенсиялар, түләүләр вакытында таратыла.

**Мәчет**

 Авылыбыз мәчете дә матур гына үз эшен башкара. Барлык дини бәйрәмнәр зурлап уздырыла, халык та елдан-ел дингә күбрәк тартыла. Имам-хатыйп Яндаш хәзрәт гозер белән килгән һәр мөселманга тиешле хезмәтен күрсәтә. Узган җәйдә мәчетебезнең койма-каралтылары яңартылды, профнастил белән әйләндереп алынды. Бу эшне башлап оештыручылар Айрат Әсхәт улы Калимуллин һәм Яндаш хәзрәт булдылар. Эш кораллары, кирәк-яракны кую өчен машина будкасы кайтартып куйдык. Мәчетебез гел шулай нурлы, азанлы булсын, әби-бабайлар гына түгел, яшьләр дә теләп йөрсен, балалар иманлы булып үссеннәр.

**Мәдәният**

Мәдәният йорты хезмәткәрләре халыкка төрле чаралар, кичәләр үткәрәләр. Аларга беренче чиратта мәктәп укучылары ярдәм итә. 9 май, Сабан-Туй, Өлкәннәр көне, Яңа ел бәйрәмнәрен оештыру, концерт, театрларны күңелле итеп уздыру алар өстендә. Узган ел май аенда ТАССРның 100 еллыгына багышланган “Минем авылым – минем Татарстан” дип исемләнгән социаль-мәдәни эстафета уздырылды. Элеге эстафета Бөгелмә районы авылларының тарихын үстерүгә, торгызуга һәм безнең әби-бабаларыбызның мирасын өйрәнү өчен оштырылып, райондагы барлык авыл җирлекләрендә дә уздырылды. Безнең бәйрәмдә Спасск авыл җирлеге вәкилләре катнашты һәм эстафетаны бездән алар кабул иттеләр. Бу чарада оештыручылар тарафыннан туплый алган кадәр авылыбызның тарихы барланды.

 Татар Димскәе авыл китапханәсе рус һәм татар телләрендәге китапларга бик бай. Ай саен 26 төрдә газета-журналлар килеп тора. Шундый яхшы булса да китапхагә ябылды, Зелера Өлфәтовна лаеклы ялга китте дә, аның урынынына эшләргә кеше юк. Шулай ук мәдәният йортында да бер заведующий калды, худрук, режиссер, зав.постановочной часьтю, аккомпониатор вазыйфалары ваканциядә.

 23 февральдә Ватанны саклаучылар көне уңаеннан чаңгы ярышлары оештырдык. Бик күңелле булды. Ярышта катнашканнарның барысы да бүләкләр белән бүләкләнде.

 Ел барышында һәрдаим авыллардагы урам утларына – светильникларга ревизия ясалып, ремонт эшләре башкарылды. 2019 елда урам утларын реконструкцияләүне тәмамларбыз дип торабыз. Бу безнең күпернең аскы ягы Совет урамы һәм Такташ урамы. Подрядчиклар килеп үлчисен үлчәп, санап киттеләр инде.

Узган ел Суык-Чишмә авылында бер чишмәнең корылмасы яңага алыштырылды, Димскәй авылында 4 урынга чүп контейнерлары куелды. Болар зур чүп җыю машинасы керә алмый торган урамнар өчен иде. Киләчәктә дә бюджет акчасын экономияләп булса, тагын берничә контейнер сатып алырга һәм Суык-Чишмәнең икенче чишмәсен төзекләндерергә исәплибез.

 Мәктәп артындагы чишмә юлы тыгылу нәтиҗәсендә, су тушлады. НГДУ “Бавлынефть” тән техника сорап, траншейлар чистартылды. Шулай ук Димскәй елгасына аркылыга ауган зур-зур агачларны кисеп яки сөйрәп чыгару эшләре эшләнде.

 Баулы НГДУына еш мөрәҗәгать итәргә туры килә. Исегезгә төшереп китәм: 2017 елда Бөгелмә шәһәре суды тау башындагы ком карьерын рекультивацияләргә дип карар чыгарган иде. Авыл Советы Баулы НГДУы ярдәмендә ул җирләрне 2017 елны тигезләтте – техническая рекультивация дип атала ул. Ә узган 2018 елны икенче өлеше – биологическая рекультивация дип аталганы башкарылды. Ягъни, тигезләгән 2000 кв.метр җиргә тирес таратып, аннары кара җир – чернозем кертеп, өстенә күп еллык үлән орлыгы чәчтек. Бу бик зур күләмле эш иде. Авыл Советы бюджетыннан 1 тиен дә тотылмады, чөнки мондый расходлар бюджетта каралмый. Карьерны рекультивацияләргә ярдәм итүчеләр: НГДУ “Бавлынефть”, КФХ Булгакова һәм шәхси тракторы белән Субханов Ринат.

Ел әйләнәсендә зиратларда субботниклар гел ясалып торды Коймаларын буяу, чистарту, комачаулаган агачларны кисү, аларны читкә түгүдә катнашкан барлык авылдашларыма зур рәхмәтемне белдерәм. “Исәннәрнең кадерен бел, үлгәннәрнең каберен бел” дигән бабаларыбыз. Суык-Чишмә авылы зиратына эш кораллары, җиһазлар куяр өчен машина будкасы кайтарып куелды.

Борчыган мәсьәләләр:

Авылны су белән тәэмин итү. Узган елда да җәй көннәрендә йортларга су килми дигән мөрәҗәгатьләр күп булды. \_\_\_\_\_\_\_\_\_\_\_\_\_\_\_\_\_, Сезнең бүгенге сессиядә катнашу форсатыннан файдаланып, шуны әйтәсе килә: безнең туган авылыбызга су башнясы кую буенча берәр программага кертсәгез авыл халкы бик рәхмәтле булыр иде.

 2019 ел һәр гаиләгә сәламәтлек, бәхет-шатлык, зур уңышлар, тынычлык, муллык, бәрәкәт алып килсен. Игътибарыгыз өчен зур рәхмәт.